# Mesó B

En física de partícules, els mesons B són mesons compostos d'un antiquark fons acompanyat d'un altre quark sigui amunt (B$^+$), avall (B$^0$), estrany (B$^0$$_s$) o encant (B$^+$$_c$) (el quark cim té una vida mitjana massa curta per a formar estats lligats amb altres quarks). La combinació d'un quark-antiquark fons forma mesons sense "bellesa" oberta, anomenats bottomonium. Cadascun dels mesons B té una antipartícula composta d'un quark inferior més un antiquark amunt (B$^−$), avall (B$^0$), estrany (B$^0$$_s$) o encant (B$^−$$_c$) respectivament.

## Llista de mesons B

B Mesons :
| Partícula | Símbol | Anti-Partícula | Composició de quarks | Càrrega | Isospin(I) | Espín i paritat(JP) | Massa en repòs (MeV/c2) | S | C | B' | Vida mitjana (s) | Desintegracions comuns |
| Mesó B | B$^+$ | B$^−$ | ub | +1 | 1⁄2 | 0− | 5279.15±0.31 | 0 | 0 | +1 | (1.638±0.011)×10−12 | Veure modes de desintegració B± |
| Mesó B | B$^0$ | B$^0$ | db | 0 | 1⁄2 | 0− | 5279.53±0.33 | 0 | 0 | +1 | (1.530±0.009)×10−12 | Veure modes de desintegració B0 |
| Mesó B estrany | B$^0$$_s$ | B$^0$$_s$ | sb | 0 | 0 | 0− | 5366.3±0.6 | −1 | 0 | +1 | 1.470+0.027−0.026×10−121,470+0,027 −0,026×10$^{−12}$ | Veure modes de desintegració B0s |
| Mesó B encantat | B$^+$$_c$ | B$^−$$_c$ | cb | +1 | 0 | 0− | 6276±4 | 0 | +1 | +1 | (0.46±0.07)×10−12 | Veure modes de desintegració B±c |

## Oscil·lacions B-B

El mesons neutres, B$^0$ i B$^0$$_s$, es transformen espontàniament en les seves pròpies antipartícules (i aquestes en les primeres). Aquest fenomen és anomenat oscil·lacions de sabor. L'existència de les oscil·lacions dels mesons neutres B és una predicció fonamental del Model Estàndard de física de partícules. Han estat mesurades amb valors aproximat de Δms = 0.496 ps$^{−1}$ en el sistema B$^0$–B$^0$, i Δms = 17.77 ± 0.10 (stat) ± 0.07 (syst) ps$^{−1}$ per al sistema B$^0$$_s$–B$^0$$_s$ (experiment CDF a Fermilab).

## Desintegracions rares

Els mesons B són una sonda important per a explorar la cromodinàmica quàntica i cercar possibles senyals de nova física. Diverses desintegracions rares dels mesons B són sensibles a processos de física més enllà del model estàndard. La mesura de fraccions d'embrancament extremadament petites posa límits en noves partícules que poden intervenir en la desintegració com a partícules virtuals. Els experiments LHCb i CMS de l'LHC al CERN han mesurat un dels decaïments més rars fins ara detectats: Bs -> µ+µ−.

## Referències

* ↑ http://repository.ubn.ru.nl/bitstream/2066/26242/
* ↑ A. Abulencia et al. (CDF Collaboration) «Observation of Plantilla:Partícula subatòmica–Plantilla:Partícula subatòmica Oscillations». Physical Review Letters, 97, 24, 2006, pàg. 242003. arXiv: hep-ex/0609040. Bibcode: 2006PhRvL..97x2003A. DOI: 10.1103/PhysRevLett.97.242003.
* ↑ Collaboration, C. M. S. «Observation of the rare Bs0 →µ+µ− decay from the combined analysis of CMS and LHCb data». Nature, 522, 7554, 04-06-2015, pàg. 68–72. DOI: 10.1038/nature14474. ISSN: 0028-0836.
* ↑ ; Aaij, R.; Beteta, C. Abellán; Adeva, B.; Adinolfi, M.; Affolder, A.; Ajaltouni, Z.; Akar, S.; Albrecht, J. «Search for the rare decays $B^{0}\to J/\psi \gamma$ and $B^{0}_{s} \to J/\psi \gamma$». arXiv:1510.04866 [hep-ex], 16-10-2015.